Okresná prokuratúra Považská Bystrica 
Ľ. Štúra 1, 017 01 Považská Bystrica 1 	

Sp. zn. : Pv 1240/12/3306	Považská Bystrica, 20.12.2012
EEČ : 2-26-153-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Považská Bystrica
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta
hoci bol ako otec mal. XXXXX, nar. XXXXX a mal. XXXXX nar. XXXXX obaja bytom XXXXX, XXXXX, povinný prispievať na ich výživu podľa zákona o rodine ako aj podľa rozsudku Okresného súdu XXXXX sp. zn. 8C/126/2011 zo dňa 19.9.2011, právoplatného dňa 10.10.2011, na každého sumou na vo výške 100 Eur mesačne, teda spolu 200 Eur mesačne, ktoré výživné mal zasielať do 15. dňa v  mesiaci vopred k rukám matky detí, XXXXX, trvale bytom XXXXX, XXXXX, plneniu vyživovacej povinnosti sa od mesiaca máj 2012 úmyselne vyhýbal tým, že napriek tomu, že od 21.9.2011 pracoval ako dohodár u XXXXX - ELEK, s miestom podnikania XXXXX, okr. XXXXX, z ktorého mal príjem, na výživu svojich mal. detí XXXXX v mieste svojho bydliska, v mieste bydliska detí, ani na inom mieste neprispel, čím mu za obdobie od mája 2012 do novembra 2012 vrátane vznikol dlh na výživnom v celkovej výške 940 Eur, nakoľko časť dlhu na výživnom vo výške 460 Eur uhradil, pričom neplnenie vyživovacej povinnosti nemalo trvalo nepriaznivé následky na maloleté deti
lebo zanikla trestnosť činu
Odôvodnenie:
Poverený príslušník Okresného riaditeľstva PZ XXXXX, Obvodného oddelenia XXXXX, uznesením ČVS: ORP-927/PU-PB-2012 zo dňa 31.10.2012 podľa § 199 ods. 1 Tr. por. začal trestné stíhanie vo veci a súčasne podľa § 206 ods.1 Tr. por. vzniesol obvinenie XXXXX za prečin zanedbania povinnej výživy podľa § 207 ods. 2 Tr. zák. v podstate na tom skutkovom základe, že hoci bol ako otec mal. XXXXX, nar. XXXXX a XXXXX nar. XXXXX obaja bytom XXXXX XXXXX, povinný prispievať na ich výživu podľa zákona o rodine ako aj podľa rozsudku Okresného súdu XXXXX sp. zn. 8C/126/2011 zo dňa 19.9.2011, právoplatného dňa 10.10.2011, na každého sumou na vo výške 100 Eur mesačne, teda spolu 200 Eur mesačne, ktoré výživné mal zasielať do 15. dňa v  mesiaci vopred k rukám matky detí, XXXXX, trvale bytom XXXXX XXXXX, plneniu vyživovacej povinnosti sa od mesiaca máj 2012 úmyselne vyhýbal tým, že napriek tomu, že od 21.9.2011 pracoval ako dohodár u XXXXX - ELEK, s miestom podnikania XXXXX, okr. XXXXX, z ktorého mal príjem, na výživu svojich mal. detí XXXXX v mieste svojho bydliska, v mieste bydliska detí, ani na inom mieste neprispel, čím mu za obdobie od mája 2012 do novembra 2012 vrátane vznikol dlh na výživnom v celkovej výške 940 Eur, nakoľko časť dlhu na výživnom vo výške 460 Eur uhradil, pričom neplnenie vyživovacej povinnosti nemalo trvalo nepriaznivé následky na maloleté deti.

Po skončení skráteného vyšetrovania poverený príslušník PZ predložil prokurátorovi vyšetrovací spis, vedený v trestnej veci obv. XXXXX,  s návrhom na zastavenie trestného stíhania podľa § 215 ods. 1 písm. h/ Tr. por. s poukázaním na ustanovenie § 86 písm. a/ Tr. zák.

	Preskúmala som vyšetrovací spis ČVS: ORP-927/PU-PB-2012 a dospela som k záveru, že predmetný návrh povereného príslušníka PZ na zastavenie trestného stíhania proti obv. XXXXXe opodstatnený.

	V priebehu skráteného vyšetrovania bol vypočutý svedok - poškodený XXXXX, obvinený XXXXX, boli zabezpečené listinné dôkazy: rozsudok Okresného súdu Považská Bystrica sp. zn. 8C/126/2011 zo dňa 19.9.2011, správy o obvinenom,  doklad o prevzatí finančnej hotovosti.
 
	Obvinený XXXXX do zápisnice o výsluchu obvineného zo dňa 17.12.2012, že dňa 8.12.2012 odovzdal osobne bývalej manželke sumu 1140 Eur, čím uhradil dlžné výživné za obdobie máj 2012 až november 2012 v celkovej výške  a bežné výživné za mesiac december 2012.

Poškodená XXXXX do zápisnice o výsluchu svedka - poškodeného zo dňa 17.12.2012 uviedla, že jej obv. XXXXX odovzdal dňa 8.12.2012 sumu 1140 Eur, čím zaplatil dlžné výživné v celej výške ako aj bežné výživné za mesiac december 2012.

	Uhradenie výživného je preukázané aj príjmovým pokladničným dokladom zo dňa 8.12.2012.
	
           Prečinu zanedbania  povinnej výživy podľa § 207 ods. 2 Tr. zák. sa dopustí ten, kto sa najmenej tri mesiace v období dvoch rokov úmyselne vyhýba plneniu svojej zákonnej povinnosti vyživovať alebo zaopatrovať iného.

           Dôkazmi vykonanými v priebehu skráteného vyšetrovania bolo zistené, že obv. XXXXX svojím protiprávnym konaním, teda úmyselným vyhýbaním sa plneniu vyživovacej povinnosti voči maloletým deťom XXXXX v období od mája 2012 do novembra 2012 vrátane, po formálnej stránke naplnil všetky zákonné znaky skutkovej podstaty prečinu zanedbania povinnej výživy podľa § 207 ods. 2 Tr. zák. 

           Podľa § 86 písm. a/ Tr. zák. trestnosť prečinu zanedbania povinnej výživy ( § 207 Tr. zák.) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	 S prihliadnutím k tomu, že obv. XXXXX si dodatočne splnil vyživovaciu povinnosť voči mal. deťom XXXXX určenú súdom v celom rozsahu a trestný čin nemal trvalo nepriaznivé následky, trestnosť prečinu zanedbania povinnej výživy týmto zanikla, čo je v súlade s citovaným ustanovením § 86 písm. a/ Tr. zák.. 

	Podľa § 215 ods. 1 písm. h/ Tr. por. prokurátor zastaví trestné stíhanie, ak zanikla trestnosť činu.

	S prihliadnutím na tieto skutočnosti som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Lenka Danihlíková
prokurátorka